תודה לכל מי שהשתתף במפגש שלנו אמש. מקווים שנהנתם ונשמח לראות את כולכם גם בעתיד!
שחרורי גירסאות חדשות של Firefox זוכים תמיד לסיקור מצד גופי התקשורת בארץ ובעולם, ובכך שיחרור Mozilla Firefox 3.0 לא היה שונה, ובזכות יום ההורדה במקרים מסויימים הוא זכה לסיקור כפול. בתקשורת המקוונת בארץ הצלחתי למצוא 14 מאמרים על פיירפוקס שנכתבו בימים האחרונים לרגל שחרור הגירסה החדשה. במידה ואתם מצליחים למצוא מאמרים נוספים, בבקשה להוסיף בתגובות. אם ברשותכם כתבות מהעיתונות הכתובה או מהטלויזיה על פיירפוקס 3 אשמח אם תעבירו אותם לידי.
במזל טוב שוחררה הגירסה השלישית של הדפדפן. כצפוי, עקב העומסים על שרתי ההורדה צפוייה הורדה איטית מהרגיל. נא להתאזר בסבלנות.
בניגוד לתוכנית לשחרר את Firefox 3.0 ללא גירסת RC נוספת, שוחררה בכל זאת גירסה מועמדת לשחרור שלישית עבור Firefox 3.0. גירסה זו כוללת בחובה תיקון באג קריטי בודד שפוגע ביציבות הדפדפן תחת מערכת ההפעלה OSX. אין שום שינוי בקוד בעבור משתמשי Windows ו־Linux.